כאבי מחזור - דיסמנוריאה
ככל הנראה 50% מהנשים חוות כאבי מחזור, אצל חלקן בעיה זו עלולה להיות חמורה במידה שתשבש את אורח החיים היומיומי ולהוביל להיעדרות מבית הספר או ממקום העבודה.

כאבי מחזור הם כאבים שמופיעים לפני, בזמן או אחרי הווסת.

הכאב יופיע בבטן תחתונה ויכול להקרין לגב תחתון ורגליים.

הכאב יכול להופיע בצורת התכווצויות או בצורת כאב עמום בלתי פוסק.

על פי הרפואה הסינית לווסת תקינה דרושה זרימה תקינה של אנרגיה (צ׳י) וזרימה תקינה של דם. כאשר הזרימה אינה תקינה מופיע כאב.
הגורמים לזרימה הלא תקינה של אנרגיה ודם הם מגוונים : ממתח רגשי, עודף עבודה, מחלות כרוניות, לידות מרובות, קור שפולש לרחם ועוד.

בעזרת תשאול מקיף יכולה הרפואה הסינית לאבחן את הגורם לכאבי המחזור:

האם הכאב מופיע לפני / בזמן / אחרי הווסת, האם הכאב דוקר / עמום / מושך , האם הכאב שורף או מכווץ ,האם הכאב מלווה בנפיחות, האם הכאב מוקל בחום או בקור, האם מיקום הכאב במרכז הבטן התחתונה / בצדדים / גב תחתון, האם המחזור מלווה בקרישי דם קטנים או גדולים ועוד...

התשובות לשאלות אלו מלמדות האם זוהי פתולוגיה של עודף (תקיעות) או חוסר (חולשה) ועל איזה איבר מדובר. 
לדוגמא:

כאב שמלווה בנפיחות בבטן או בחזה לפני המחזור יעיד על זרימה לא תקינה של אנרגיה. כאב זה יכול להיות מלווה גם בעצבנות, כאב ראש, אי שקט...

כאב חזק יותר אשר מלווה ביציאת קרישי דם כהים יעיד על זרימת דם שאינה חופשית.

כאב עמום לקראת סוף הווסת ואחריה, אשר מוקל במגע ועיסוי ומלווה בעייפות והחיוורון יעיד על חולשה של אנרגיה ודם.

סיפור מקרה:

בת 25, הגיעה לטיפול כשהיא בלחץ גדול מאד- למחרת אמור להיות לה מבחן גדול וחשוב מאד לסיום התואר אך היא יודעת שבמהלך הלילה היא אמורה לקבל את הווסת , מאחר והווסת שלה מלווה בכאבים חזקים ומכווצים אשר גורמים לחוסר תפקוד , היה ברור לה שאת המבחן היא לא יכולה לעשות. היא בקשה שאנסה לעזור לה בהפחת הכאבים.

במהלך הטיפול התמקדתי בהנעה של צ׳י ודם באזור הרחם, בטן תחתונה ואגן על מנת שהזרימה תיהיה תקינה ובהרגעת המטופלת.

שבוע לאחר מכן המטופלת סיפרה בשמחה שכאבי המחזור היו חלשים מאד וכמעט לא מורגשים והצליחה לתפקד היטב במהלך המבחן.

